અબ્રામા રોડ ઉપરના હાંસાપોરના અંકોલ તળાવમાંથી પાણી મેળવવાની પરવાનગી પાલિકાએ માગી હતી, જે મળી હતી. પરવાનગી મળતા હાંસાપોરના તળાવનું પાણી મશીનથી ખેંચી નહેરની લાઈનમા નાંખી દુધિયા તળાવમાં પહોંચાડવામાં આવી રહ્યું છે. હાંસાપોરના તળાવના પાણીથી પાણીની ખેંચ પુરાઈ ગઈ છે. બીજા શબ્દોમાં કહીએ તો નવસારીને પાણીની વિકટ સમસ્યામાં હાંસાપોરનું તળાવ સંજીવની બનીને આવ્યું છે. અહીં ઉલ્લેખનીય છે કે લગભગ 70 દિવસ નહેરનું પાણી નવસારી શહેરને સંભવત: પ્રથમ વખત જ મળ્યું નથી !